Navoiyda 31 mln soʻmlik qurilish mollarining pulini “yeb yuborgan” shaxs qoʻlga olindi

Navoiy viloyatida iyun oyida bergan vaʼdasini bajarmay yurgan firibgar shaxs qoʻlga olindi. Bu haqda Oʻzbekiston IIV Jamoatchilik va ommaviy axborot vositalari bilan aloqalar boshqarmasi xabar bermoqda.
Samarqand viloyati Pastdargʻom tumanida yashovchi, muqaddam sudlangan A.S. 10-iyun kuni Navoiy viloyatining Xatirchi tumanida yashovchi N.R.dan umumiy qiymati 31 million soʻmlik list qurilish mollarini olgan.
“Ammo, pullarini bermasdan, oʻz ehtiyoji uchun ishlatib yuborgan. Holat yuzasidan A.S. qoʻlga olingan”, — deyiladi IIV axborotida.